Петербургтегі терактіні жасаған қазақ болуы мүмкін
"Петербургтегі терактіні жасаған қазақ болуы мүмкін" | "https://abai.kz/post/50745"
TITLE: Петербургтегі терактіні жасаған қазақ болуы мүмкін
URL: https://abai.kz/post/50745
META: "Петербургтегі терактіні жасаған қазақ болуы мүмкін" | "https://abai.kz/post/50745"
DATE: 04.04.2017
AUTHOR(s): Абай-Ақпарат
TOTAL WORDS: 203
TEXT: "Интерфакс" агенттігінің полициядағы дереккөзге сілтеме жасап хабарлауынша, Петербургтегі терактіні жанкешті жасаған. Күдіктінің кім екені анықталған. "Алдын ала мәлімет бойынша, оны жасаған - 23 жастағы Орта Азия тумасы", - деп хабарлады "Интерфакс". 3 сәуірде Санкт-Петербург метросындағы жарылыстан 11 адам қаза тапты. Бұл мәліметті Ұлттық терроризмге қарсы күрес комитеті таратты. 45 адам зардап шеккен. Тергеу комитеті қылмыстық іс қозғады. Ақ үй Петербургтегі шабуылды сынап, Ресейге көңіл айтты. Бұған дейін АҚШ президенті Дональд Трамп метродағы жарылысты "жан түршігерлік" деп сипаттаған еді. Батыс елдері мен саяси қайтаркерлер Ресейге көңіл айтты. Петербург метросындағы жарылыс түскі сағат үш шамасында "Технологический институт" және "Сенная площадь" станциялары арасында келе жатқан пойыз вагондарының бірінде тіркелді. Кейін "Площадь Восстания" станциясында тағы бір жарылғыш зат табылып, залалсыздандырылды. Бұл уақытта Ресей президенті Владимир Путин Петербург шетінде Беларусь президенті Александр Лукашенкомен келіссөздер жүргізіп жүрген. 4 сәуірде Санкт-Петербургте үш күндік аза тұту жарияланды. Бүгін әлеуметтік желілерде терактіні жасаған азаматтың қазақ болуы мүмкін екені жайлы жазбалар жариялана бастады. Қазақстан сыртқы істер министрлігі Санкт-Петербург метросындағы жарылысқа қазақстандық студент Максим Арышевті қатысы бар деуге әлі ерте деп мәлімдеді. Министрліктің баспасөз қызметінің жетекшісі Әнуар Жайнақов бүгін таңертеңгі мәлімет бойынша, аты-жөні анықталған жарылыс құрбандары арасында Арышевтің жоғын айтады. Ал, кейбір белсенділер "Ресей митингілердің алдын-алу үшін ланкестік әрекетті өздері ұйымдастырды" дегенді айтады. Абай-ақпарат
